wickkiey/tamil-wikipedia-chunked huggingface dataset:
# ஜெயலட்சுமி (நடிகை)

## வாழ்க்கைக் குறிப்பு

### திரை வாழ்க்கை

1972 ஆவது ஆண்டில் அ. வின்சென்ட் இயக்கத்தில் வெளியான *தீர்த்தயாத்ரா* மலையாளத் திரைப்படத்தின் மூலமாக **சுப்ரியா** என்ற பெயரில் நடிகையாக அறிமுகமானார். 1973இல் *இது மனுசுயனோ?* என்ற மலையாளப் படத்தில் நடித்தார். தமிழில் கே. பாலசந்தர் இயக்கிய அவள் ஒரு தொடர்கதை திரைப்படத்தில் ஜெயலட்சுமி என்ற வேடத்தில் நடித்தார். இதனைத் தொடர்ந்து *அந்துலேனி கதா* என்ற திரைப்படத்தில் *படாபட்* என்ற வேடத்திலும் நடித்தார். தொடர்ந்து, ஆறிலிருந்து அறுபது வரை, முள்ளும் மலரும் உள்ளிட்ட திரைப்படங்களில் ரசினிகாந்த், கமல்ஹாசன், கிருஷ்ணா, என். டி. ராமாராவ், சிரஞ்சீவி உள்ளிட்ட தென்னிந்தியாவின் முன்னணி நடிகர்கள் பலருடனும் நடித்தவர்.
# ஜெயலட்சுமி (நடிகை)

## நடித்த திரைப்படங்கள்

இது முழுமையான பட்டியல் அல்ல.  
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1972 | *அர்த்தயாத்ரா* | பார்வதி | மலையாளம் | முதல் திரைப்படம் |
| 1973 | *இது மனுசுயனோ?* | மலையாளம் |  |  |
| 1974 | *அவள் ஒரு தொடர்கதை* | தமிழ் | தமிழில் முதலாவது திரைப்படம் |  |
| 1975 | *சொர்க்கம் நரகம்* | தெலுங்கு | தெலுங்கில் முதலாவது திரைப்படம் |  |
| 1975 | *தேவார கண்ணு* | ரேகா | கன்னடம் | கன்னடத்தில் முதலாவது திரைப்படம் |
| 1976 | *ஜோதி* | சசிரேகா | தெலுங்கு |  |
| 1976 | *அந்துலேனி கதா* | கன்னடம் |  |  |
| 1976 | *அன்னக்கிளி* | சுமதி | தமிழ் |  |
| 1977 | *அவர் எனக்கே சொந்தம்* | தமிழ் |  |  |
| 1977 | *கவிக்குயில்* | தமிழ் |  |  |
| 1978 | *வருவான் வடிவேலன்* | தமிழ் |  |  |
| *முள்ளும் மலரும்* | மங்கா | தமிழ் |  |  |
| *குங்குமம் கதை சொல்கிறது* | தமிழ் |  |  |  |
| 1979 | *ஆறிலிருந்து அறுபது வரை* | தமிழ் |  |  |
| *Korikale Gurralaite* |  |  |  |  |
| 1980 | *ஜதாரா* |  |  |  |
| *காளி* | தமிழ் |  |  |  |
| *ஒந்து என்னு ஆறு கண்ணு* | கன்னடம் |  |  |  |
| *ராம் ராபர்ட் ரஹீம்* | தெலுங்கு |  |  |  |
| 1981 | *நியாயம் காவாலி* | ஜெயலட்சுமி | தெலுங்கு |  |
| *திருகு லேனி மனுசி* | தெலுங்கு |  |  |  |
| 1983 | *யாமிருக்க பயமேன்* | தமிழ் | இறுதியாக வெளியான திரைப்படம் | } |
# ஆதிரா (தொலைக்காட்சித் தொடர்)

**ஆதிரா** என்பது சன் தொலைக்காட்சியில் மார்ச்சு 30, 2015 முதல் சூன் 24, 2016 ஆம் ஆண்டு வரை திங்கள் முதல் வெள்ளி வரை இரவு 10 மணிக்கு ஒளிபரப்பாகி, 313 அத்தியாயங்களுடன் நிறைவு பெற்ற பரபரப்பூட்டும் திகில் மர்மம் சார்ந்த தொலைக்காட்சி நாடகத் தொடர் ஆகும்.  
இந்த தொடரை சினி டைம்ஸ் தயாரிக்க, சி.ஜே.பாஸ்கர் பிஜு வர்கீஸ் மற்றும் ஆகியோர் இணைந்து இயக்க, ஸ்ரீ வாணி, ஜெய் தனுஷ், சாருதா, கண்மணி, சக்கரவர்த்தி, பூபதி, அஞ்சு அரவிந்த், பாலா சிங் போன்ற பலர் நடித்துள்ளார்கள்.
# ஆதிரா (தொலைக்காட்சித் தொடர்)

## கதை சுருக்கம்

நீலவேணி என்ற பெண், ஜமீன் குடும்பத்தை பழிவாங்க ஆவி அலைவது பற்றிய கதை. அவள் வேங்கையூரில் உள்ள ஜமீன் குடும்பத்தைச் சேர்ந்தவள். கிளியனூர் ஜமீன் குடும்பத்தின் முழு பரம்பரையையும் அழிக்க சபதம் செய்தாள். ஆவிக்குரிய சிறுவனான சிட்டி பாபுவின் உதவியுடன் அவள் இதைச் செய்கிறாள்.
# ஆதிரா (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் திரு தொலைக்காட்சி என்ற யூடியூப் இணையம் அலைவரிசை மூலமாகவும் பார்க்க முடியும்.
- இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.
# கிபைர்

**கிபைர்**, இந்திய மாநிலமான நாகாலாந்தில் உள்ள கிபைர் மாவட்டத்தின் தலைநகராகும். இது கோகிமாவில் இருந்து 254 கி.மீ தொலைவில் அமைந்துள்ளது. இந்த நகரத்துக்கு அருகில் சரமதி மலை அமைந்துள்ளது குறிப்பிடத்தக்கது.
# கிபைர்

## அரசியல்

இந்த நகரம் நாகாலாந்து மக்களவைத் தொகுதிக்கு உட்பட்டது.
.
# மோகோக்சுங்

**மோகோக்சுங்**, இந்திய மாநிலமான நாகாலாந்தின் மோகோக்சுங் மாவட்டத்தின் தலைநகராகும். இது திமாப்பூர், கோகிமா ஆகிய நகரங்களைப் போன்றே முக்கிய நகராக இருக்கிறது.
# மோகோக்சுங்

## அரசியல்

இந்த நகரம் நாகாலாந்து மக்களவைத் தொகுதிக்கு உட்பட்டது.
.
# மோகோக்சுங்

## போக்குவரத்து

தேசிய நெடுஞ்சாலை வழியாக கோகிமா, திமாபூர் உள்ளிட்ட நகரங்களை சென்றடையலாம்.
# செயிண்ட் பியேர், செயிண்ட் பியேர் அண்ட் மீகேலோன்

**செயிண்ட் பியேர்** (*Saint-Pierre*) கனடாவின் நியூ பவுண்ட்லாந்து கடற்கரைக்கு அப்புறமாக அமைந்துள்ள பிரான்சிய கடல்கடந்த தொகுப்புகளில் ஒன்றான செயிண்ட் பியேர் மற்றும் மீகேலோனின் தலைநகரம் ஆகும். செயிண்ட் பியேர் மற்றும் மீகேலோனில் உள்ள இரு பிரான்சிய கொம்யூன்களில் (நகராட்சி) பியேர் மிகுந்த மக்கள்தொகை கொண்ட நகராட்சியாகும்.
# செயிண்ட் பியேர், செயிண்ட் பியேர் அண்ட் மீகேலோன்

## புவியியல்

செயிண்ட் பியேர் கொம்யூன் (நகராட்சி) செயிண்ட் பியேர் தீவுப் பகுதியையும் அடுத்துள்ள சிறு தீவுப் பகுதிகளையும் உள்ளடக்கியது. இவற்றில் *ல ஐல் ஆக்சு மாரின்* என்ற சிறுதீவு குறிப்பிடத்தக்க அளவிலானதாகும். இந்த நகரத்தில் செயிண்ட் பியேர் மற்றும் மீகேலோனின் 90% மக்கள் வாழ்ந்தாலும் இதன் வடமேற்கிலுள்ள இந்நாட்டின் மற்றொரு நகரமான *மீகேலோன்-லாங்கிளேடை* விட பரப்பளவில் சிறியதாகும்.  
செயிண்ட் பியேர் தீவின் கிழக்குக் கடலோரமாக அத்திலாந்திக்குப் பெருங்கடலை நோக்கியுள்ள *பராசாய்சு* எனப்படும் துறைமுகத்தின் வடக்கில் முதன்மை நகரமும் ஆட்சி மன்ற அலுவலகங்களும் அமைந்துள்ளன. இயற்கைத் துறைமுகமான பராசாய்சைச் சுற்றிலும் சிறு தீவுகள் அரணாக உள்ளன.
# செயிண்ட் பியேர், செயிண்ட் பியேர் அண்ட் மீகேலோன்

## மக்கட்தொகையியல்

2006ஆம் ஆண்டு கணக்கெடுப்பின்படி இந்த நகராட்சியின் மக்கள்தொகை 5,888 ஆகும். இவர்களில் பெரும்பாலோர் பாசுக்கு, பிரித்தனி, நார்மண்டி இனத்தவராவர்.
# செயிண்ட் பியேர், செயிண்ட் பியேர் அண்ட் மீகேலோன்

## அரசு

நகராட்சி நகரமன்றத்தையும் நகரத்தந்தையையும் கொண்டியங்குகின்றது.
# செயிண்ட் பியேர், செயிண்ட் பியேர் அண்ட் மீகேலோன்

## அடையாளங்கள்

துறைமுகத்தையொட்டி அஞ்சல் அலுவலகமும் சுங்க அலுவலகமும் அமைந்துள்ளன; இவற்றின் பின்னே நகரத்தின் மையமான சார்லசு டிகாலே சதுக்கம் அமைந்துள்ளது.  
செயிண்ட் பியேரில் உள்ள மற்ற கட்டிடங்கள்: சதுக்கத்திற்கு வடக்கே செயிண்ட் பியேர் பேராலயம் பெருந்தீவிபத்தை அடுத்து இருபதாம் நூற்றாண்டின் துவக்கத்தில் கட்டப்பட்டுள்ளது; துறைமுகத்தின் வாயிலில் பாயிண்ட் ஆக்சு கேனோன்சு கலங்கரைவிளக்கம்; மேலும் வடக்கில், நகரத்தின் முன்னாள் மருத்துவமனைக்கு அருகே, பிரான்டன் பெலோட்டா விளையாட்டரங்கம் உள்ளது.
# செயிண்ட் பியேர், செயிண்ட் பியேர் அண்ட் மீகேலோன்

## வெளியிணைப்புகள்

- Official website
- Encyclopédie de Saint-Pierre et Miquelon
- Tourism and Travel Resources for St Pierre & Miquelon
- Frequently Asked Questions Tourism and Travel
- Map of Saint-Pierre
- Local Airline Air Saint-Pierre
- Ferry service for Saint-Pierre, Miquelon and Fortune Newfoundland
# அமைனேற்றம்

**அமைனேற்றம்** *(Amination)* என்பது கரிமச் சேர்மத்தில் ஒர் அமீன் குழுவைச் சேர்க்கின்ற செயல் முறையாகும். நம் அன்றாட வாழ்க்கையில் கரிமநைட்ரசன் சேர்மங்கள் ஏராளாமாக பயன்படுத்தப்படுவதால் இவ்வினைகள் முக்கியத்துவம் வாய்ந்தவையாகக் கருதப்படுகின்றன.  
இவ்வினையை நிகழ்த்துகின்ற நொதிகள் அமைனேசுகள் எனப்படுகின்றன. அமோனியா அல்லது ஆல்க்கைலேற்ற அமீன், குறைவு அமைனேற்றம் மற்றும் மான்னிச் வினை போன்ற வினைகள் உட்பட பல வழிகளில் அமைனேற்றம் நிகழ்கிறது. உதாரணமாக, -COOH -> -CONH2.
அமில {வினையூக்கிகள் முன்னிலையில் ஆல்ககால்களை அமைனேற்றம் செய்து தொழிற்சாலைகளில் பல ஆல்கைல் அமீன்கள் தயாரிக்கப்படுகின்றன.  
மின்னணுநாட்ட அமைனேற்ற வினையில் அமைன் ஒரு மின்னணு மிகுபொருளாகவும் வினையில் பங்கேற்கும் கரிமச் சேர்மம் மின்னணு கவரியாகவும் செயல்படுகின்றன. ஆக்சாசிரிடின்கள், ஐதராக்சிலமைன்கள், ஆக்சைம்கள் மற்றும் N–O அடிமூலக்கூற்று தளப்பொருட்கள் போன்ற சில எலக்ட்ரான் குறைவு அமீன்கள் பங்கேற்கும் போது இவ்வினை தலைகீழாக நிகழ்கிறது. எலக்ட்ரான் கவரியாக அமீன் பயன்படுத்தப்பட்டால் அவ்வினை மின்னணு அமைனேற்ற வினை என அழைக்கப்படுகிறது. கார்பனயன் மற்றும் ஈனோலேட்டு போன்ற மிகை எலக்ட்ரான் கரிம வேதியியல் தளப்பொருட்கள் இச்செயல்முறையில் மின்னணு மிகு பொருட்களாகப் பயன்படுகின்றன.  
ஐதரோவமைனேற்ற வினைகளில் அமீன்கள் ஆல்க்கீன்களுடன் சேர்க்கப்படுகின்றன.
# தர்மசேன பத்திராஜா

**தர்மசேன பத்திராஜா** (*Dharmasena Pathiraja*, மார்ச் 28, 1943 - சனவரி 28, 2018) இலங்கை சிங்களத் திரைப்பட இயக்குநரும், கல்வியாளரும் ஆவார். பொன்மணி என்ற தமிழ்த் திரைப்படம் உட்பட ஏறத்தாழ பத்து முழுநீளத் திரைப்படங்கள், ஏழு ஆவணப் படங்கள், பதினொரு தொலைக்காட்சி நாடகங்கள் இவரது படைப்புகளாகும்.
# தர்மசேன பத்திராஜா

## வாழ்க்கைச் சுருக்கம்

கண்டி தர்மராஜா கல்லூரியில் கல்வி பயின்ற தர்மசேனா பேராதனைப் பல்கலைக்கழகத்தில் 1967 இல் சிங்களம், மற்றும் மேற்கத்தைய கலாசாரத்தில் சிறப்பு இளங்கலைப் பட்டம் பெற்றார். பின்னர் நாடகத்துறை, மற்றும் நிகழ்கலையில் விரிவுரையாளராகப் பணியாற்றினார். ஆத்திரேலியா, மொனாசுப் பல்கலைக்கழகத்தில் வங்காளத் திரைப்படத்துறை குறித்த ஆய்வை மேற்கொண்டு கலாநிதி பட்டம் பெற்றார்.  
தர்மசேன பத்திராஜா களனிப் பல்கலைக்கழகத்தில் உதவி விரிவுரையாளராகப் பணியைத் திடங்கியவர், பின்னர் யாழ்ப்பாணப் பல்கலைக்கழகம், றுகுணு பல்கலைக்கழகம், கொழும்பு பல்கலைக்கழகம் ஆகியவற்றில் விரிவுரையாளராகவும், இலங்கை ஊடகப்பயிற்சி நிறுவனத்தின் தலைவராகவும் பணியாற்றினார்.
# தர்மசேன பத்திராஜா

## திரைப்படத் துறையில்

பத்திராஜா 1970 ஆம் ஆண்டில் *சத்தூரோ* என்ற பெயரில் 10-நிமிடக் குறும்படம் ஒன்றைத் தயாரித்தார். நான்கு ஆண்டுகளின் பின்னர் *ஆகாசு கௌவா* என்ற முழுநீள சிங்களத் திரைப்படத்தை இயக்கி வெளியிட்டார். இது அவருக்குப் பல திரைப்பட விருதுகளைப் பெற்றுக் கொடுத்தது. இவரது *பம்பரு அவித்* (1978) என்ற திரைப்படம் மாஸ்கோ, லாஸ் ஏஞ்சலஸ் திரைப்பட விழாக்களில் வெளியிடப்பட்டது. இலங்கையில் இத்திரைப்படத்திற்கு சிறந்த இயக்குநர், சிறந்த திரைப்படத்துக்கான சனாதிபதி விருதுகள் கிடைத்தன.
# விண்வெளிக்கடலியல்

**விண்வெளிக்கடலியல்** *(Astrooceanography)* என்பது பூமி என்ற கோள்கிரகத்துக்கு வெளியே இருக்கும் கடல்களைப் பற்றிப் படிக்கும் அறிவியல் துறையாகும். விண்வெளி உயிரியல், விண்வெளி வேதியியல், விண்வெளி நிலவியல் போன்ற மற்ற கோள் அறிவியல் துறைகள் போலல்லாமல் சனி கோளின் டைட்டன் மற்றும் வியாழன் கோளின் கனிமீடு போன்ற நிலாக்களில் கடல் இருப்பது கண்டறியப்பட்ட பின்னர்தான் விண்வெளிக்கடலியல் துறை தோன்றியது. மேலும் இந்நிலவுகளை நோக்கிய பயணங்கள் தொடர்ந்து அங்குள்ள பாறை அல்லது பனிக்கட்டி அடுக்குகளுக்கு கீழே இருக்கும் சமுத்திரங்களை அடையும் வரை இந்தத் துறையின் ஆய்வுகள் ஊகத்தின் அடிப்படையிலான நெடுநீள் ஆய்வுகளாகவே இருக்கும். நெப்டியூனில் உள்ள கடலில் திரவ வைரம் உள்ளது என்பது தொடங்கி வியாழனில் உள்ள கடலில் இராட்சத திரவ ஐதரசன் பெருங்கடல் உள்ளது என்பது வரையிலான பல கோட்பாடுகள், நமது சூரிய மண்டலத்தில் உள்ள விண்பொருட்கள் தொடர்பாக உள்ளன.  
விண்வெளிக்கடலியல் துறை விண்வெளி உயிரியல் துறையுடன் நெருங்கிய தொடர்பு கொண்டது ஆகும். ஏனெனில் சிறிய வகை உயிரினங்கள் வாழ்வதற்கேற்ற சூழல்வாய்ப்பு கடல்களில்தான் சாத்தியமாகும்.
# இராம. குருநாதன்

**இராம. குருநாதன்** (பிறப்பு சூன் 7, 1945) தஞ்சாவூர் மாவட்டம் கும்பகோணத்தில் பிறந்தவர்.
# இராம. குருநாதன்

## படிப்பு, எழுத்து

பச்சையப்பன் கல்லூரியில் தமிழ்ப்பேராசிரியராகப் பணியாற்றி ஓய்வு பெற்றவர். சங்க இலக்கியம் முதல் தற்கால இலக்கியம் வரையிலான நூல்களை ஆய்ந்து அறிவதில் ஆர்வம் கொண்டவர். ஐந்து மொழிபெயர்ப்பு நூல்கள், இரண்டு நாவல்கள், 12 கட்டுரைத்தொகுதிகள் எழுதியுள்ளார். தொடர்ந்து எழுதிவருகிறார்.
# இராம. குருநாதன்

## சிறப்பு

ஒப்பியலிலும், மொழிபெயர்ப்பிலும் ஆர்வம் கொண்டவர்.  
ஒவ்வொரு ஆண்டும் ஹைக்கூக் கவிதை நூல்களுக்கான போட்டி வைத்து சிறந்த நூல்களுக்கு பரிசு வழங்கி வருகிறார்
# எம். கே. றொக்சாமி

**எம். கே. றொக்சாமி** (*M. K. Rocksamy*, 13 செப்டம்பர் 1932 - 30 நவம்பர் 1988) இலங்கையின் புகழ்பெற்ற ஒரு இசைக்கலைஞரும், இசையமைப்பாளரும் ஆவார்.
# எம். கே. றொக்சாமி

## வாழ்க்கைச் சுருக்கம்

றொக்சாமியின் பெற்றோர் மரிய குழந்தைசாமி, அன்னமேரி பாண்டிச்சேரியில் இருந்து வந்து இலங்கையில் குடியேறியவர்கள். இவர்களின் ஆறாவது பிள்ளையாகப் பிறந்தவர் றொக்சாமி. தந்தை வயலின் வாசிப்பதிலும், தாயார் ஆர்மோனியம் வாசிப்பதிலும் திறமையானவர்கள். றொக்சாமி தபேலா, சாக்சபோன் ஆகிய இசைக்கருவிகளை வாசிப்பதற்குப் பயிற்சி பெற்றார். சங்கரலிஙகம் என்பவரிடம் கருநாடக இசையை முறையாகப் பயின்றார்.  
இலங்கை வானொலியில் சிங்கள இசைக்குழுவில் சாக்சபோன் இசைக்கருவியை அறிமுகப்படுத்தினார். இந்தியாவில் இருந்து வருகை தரும் பல கலைஞர்களுக்கு வயலின் வாசித்துள்ளார். 1957 இல் முகம்மது ராஃபி, 1980 இல் வாணி ஜெயராமுக்கும் வயலின் வாசித்துள்ளார்.
# எம். கே. றொக்சாமி

## திரைப்படத் துறையில்

இலங்கையின் முதலாவது திரைப்படப் படப்பிடிப்பு நிலையம் 1950 இல் கந்தானையில் எஸ். எம். நாயகம் என்பவரால் ஆரம்பிக்கப்பட்டது. சுந்தர முருகன் ஸ்டூடியோ என அழைக்கப்பட்ட இந்நிலையத்தின் திரைப்படங்களுக்கு இசையமைத்துக் கொண்டிருந்த ஆர். முத்துசாமியுடன் தொடர்பு ஏற்பட்டது. முத்துசாமியின் அழைப்பை ஏற்று அவரது இசைக்குழுவில் சேர்ந்து பணியாற்றினார். 1962 ஆம் ஆண்டில் தயாராகிக் கொண்டிருந்த *சங்காரே* என்ற சிங்களப் படத்தின் இசையமைப்பாளர் பெ. எஸ். பெரேரா திடீரெனக் காலமாகி விடவே, அப்படத்தின் மிகுதிப் பாடல்களுக்கு றொக்சாமி இசையமைத்துக் கொடுத்தார். 1963 இல் *சுகத சொயுரா* என்ற சிங்களப் படத்திற்கு முதன் முதலாக முழுமையாக இசையமைத்தார். இப்படத்தின் பாடல்களுக்கு நல்ல வரவேற்புக் கிடைத்தது.  
*சுஜாகே ரகச* என்ற சிங்களப் படத்துக்கு டி. ஆர். பாப்பாவுடன் இணைந்து இசையமைத்துள்ளார். தெய்வம் தந்த வீடு என்ற இலங்கைத் திரைப்படத்தில் கண்ணன்-நேசம் இசையமைப்பாளர்களுடன் இணைந்து இசையமைத்தார். *பொன்மணி* (1977) என்ற இலங்கைத் தமிழ்த் திரைப்படத்திற்கு தனியாக இசையமைத்தார். இப்படத்தின் அனைத்துப் பாடல்களும் இவருக்குப் புகழ் தேடிக் கொடுத்தன. தொடர்ந்து *மாமியார் வீடு*, வி. பி. கணேசனின் *நான் உங்கள் தோழன்* ஆகிய தமிழ்ப் படங்களுக்கு இசையமைத்தார். இறுதியாக ஜெய்சங்கர், ராதிகா நடித்த *இரத்தத்தின் இரத்தமே* இவர் இசையமைத்த கடைசித் தமிழ்ப் படமாகும். மலையாளத் திரைப்படம் ஒன்றுக்கும் றொக்சாமி இசையமைத்துள்ளார்.
# எம். கே. றொக்சாமி

## குடும்பம்

றொக்சாமி 1965 இல் இசையமைத்த *சக் சயய* என்ற சிங்களத் திரைப்படத்தில் பாடிய இந்திராணி என்பவரைக் காதலித்துத் திருமணம் புரிந்து கொண்டார். இவர்களுக்கு ஒரு ஆணும், இரு பெண்களுமாக மூன்று பிள்ளைகள் உள்ளனர். 1983 ஆடிக் கலவரத்தின் போது இவர் ஹெந்தளையில் வசித்து வந்த வீடு சிங்களவர்களால் தீக்கிரையாக்கப்பட்டது. 1988 நவம்பர் 30 இல் இவர் காலமானார்.
# ஆரி பாட்டர் அண்டு த சேம்பர் ஆப் சீக்கிரட்சு (நூல்)

***ஆரி பாட்டர் அண்டு த சேம்பர் ஆப் சீக்கிரட்சு*** (*Harry Potter and the Chamber of Secrets*) என்பது ஜே. கே. ரௌலிங்கால் எழுதப்பட்ட *ஆரி பாட்டர்* தொடரின் இரண்டாவது புதினமாகும். இதன் கதை ஆரி பாட்டர் ஆக்வாட்சு மந்திரப் பள்ளியில் இரண்டாவது வருடம் மந்திர தந்திரங்களை பயிலும் போது இரகசிய அறை திறக்கப்படுகின்றதை பற்றி தொடர்கிறது. இந்தத் தொடரில் பள்ளி சுவரில் *இரகசிய அறை திறக்கப்பட்டு விட்டது. சிலித்தரீன் வாரிசின் எதிரிகள் ஜாக்கிரதை* என்ற எச்சரிக்கை தகவலும் எழுதப்படுகிறது. இவ்வருடத்தில் ஆரியும் அவனது நண்பர்களான எர்மாயினி கிறேஞ்செர் மற்றும் இரொனால்டு வீசுளி ஆகியோர் இப்பிரச்சனை பற்றி ஆராய்கின்றனர்.
# திருநின்றவூர் இருதயாலய ஈசுவரர் கோயில்

**திருநின்றவூர் இருதயாலீஸ்வரர் கோவில்** தமிழ்நாட்டின் திருவள்ளூர் மாவட்டம், ஆவடி வட்டத்தில் உள்ள திருநின்றவூர் எனும் ஊரில் அமைந்துள்ள சிவாயலமாகும்.இத்தலத்தின் மூலவர் இருதயாலீஸ்வரர், தாயார் மரகதாம்பிகை.
# திருநின்றவூர் இருதயாலய ஈசுவரர் கோயில்

## வரலாறு

இக்கோயில் உள்ள திருநின்றவூரானது அறுபத்து மூன்று நாயன்மார்களில் ஒருவரான பூசலார் வாழ்ந்த ஊராகும். பல்லவ மன்னன் இராஜசிம்மன் காஞ்சியில் கைலாச நாதருக்கு ஒரு கோயில் கட்டி முடிக்க வேண்டும் என்று நினைக்கிறான். அதற்கான பணிகளில் ஈடுபடுகிறான். கைலாசநாதருக்கு இராஜசிம்மன் கோயில் கட்ட முனைந்திருப்பதை அறிந்ந பூசலாருக்கு தாமும் ஒரு கோயில் கட்ட வேண்டுமென்ற ஆசை உருவாகிறது. பொருள் வளம் இல்லாத இவர் தம்முடைய உள்ளத்துக்குள்ளேயே ஒரு கோயில் கட்டத் தீர்மானிக்கிறார். இதன்படி பூசலார். இராஜசிம்மன் கோயில் கட்டக் கால்கோள் செய்த அன்றே, இவரும் தன் மனத்துள் கட்டும் கோயிலுக்குக் கால்கோள் நடத்துகிறார். மன்னன் கோயில் கட்ட கட்ட இவரும் தன் மனதில் கோயில் கட்டுகிறார்.  
இராஜசிம்மன் கோயில் கட்டி முடிந்ததும் கைலாசநாதரைப் பிரதிஷ்டை செய்ய நாள் குறிக்கிறான். அதே நாள் அதே முகூர்த்தத்தையே பூசலார் தாம் கட்டிய கோயிலிலும் இறைவன் பிரதிஷ்டைக்குக் குறித்துக் கொள்கிறார். அரசனது கனவில் கைலாசநாதர் தோன்றுகிறார். மன்னனைப் பார்த்து, நீ கட்டும் கோயில் பிரதிஷ்டைக்கு வர இயலாது இதைவிட பெரிய கோயிலாக பூசலார் என்பவர் திருநின்றவூரிலே கட்டி வருகிறார். நான் அங்கு செல்ல வேணுமே. ஆதலால், உன் கோயில் பிரதிஷ்டையை இன்னொரு நாளைக்கு மாற்றி வைத்துக் கொள்ளேன்' என்று சொல்கிறார்.  
விழித்தெழும் மன்னன் அமைச்சர்களிடம் பூசலார் கட்டிவரும் கோயில் குறித்து கேட்கிறார். ஆனால் யாருக்கும் தெரியவில்லை எனவே திருநின்றவூர் நோக்கி புறப்படுகிறார். அமைச்சர்களும் அரசனைத் தொடர்ந்து செல்கிறார்கள். அங்கே கோயில், பிரதிஷ்டை. என்ற ஒன்றையும் காணவில்லை. ஊர் மக்களிடம் பூசலார் குறித்து விசாரித்து அவரைக் காண செல்கின்றனர்.
அவரை அணுகி, நீர் கட்டியிருக்கும் கோயில் எங்கே?' என்று கேட்கிறான், ராஜசிம்மன். அவர் தம் உள்ளத்திலே கோயில் கட்டிய கதையையும் அதில் பிரதிட்டை நடந்த விதத்தையும் கூறுகிறார். அரசன் பூசலார் அடியில் வீழ்ந்து, 'அன்பரே! இறைவன் நான் பொன்னாலும் மண்ணாலும் கட்டிய கலைக் கோயிலை விட, உம்முடைய மனக் கோயிலே பெரிது என்று உவந்து, உம் கோயில் பிரதிஷ்டைக்கே வந்திருக்கிறார்,' என்று கூறுகிறான்.
# திருநின்றவூர் இருதயாலய ஈசுவரர் கோயில்

## கோயில்

இவாறு பூசலாரின் இந்த மனக் கோயிலின் நினைவாக பின் வந்தவர்கள் கட்டிய கோயிலே இந்த இருதயாலய ஈசுவரர் கோயிலாகும். இருதயாலய ஈசுவரர் கோயில் ஒரு சிறிய கோயிலாகும். இத்தல இறைவன் பெயர் இருதயாலய ஈசுவரர். அம்மனின் பெயர் மரகதாம்பிகை. கோயிலில் கருவறைக் குள்ளேயே பூசலாரும் சிலை உள்ளது. இந்தக் கோயிலில் செப்புச் சிலை வடிவிலும் பூசலார் இருக்கிறார். மேலும் இக்கோயிலில் நால்வர், சோமாஸ்கந்தர், பிட்சாடனர், மோகினி வடிவில் மகா விஷ்ணு போன்ற தெய்வங்களும் உள்ளன.
# திருநின்றவூர் இருதயாலய ஈசுவரர் கோயில்

## திருவிழாக்கள்

மகாசிவராத்திரி, தைப்பூசம், பங்குனி உத்திரம், மகாசங்கராந்தி, வைகாசி விசாகம், விநாயகர் சதுர்த்தி, தீபாவளி, கார்த்திகை, சித்திரை ஆண்டுப் பிறப்பு, பௌர்ணமி, அமாவாசை, பிரதோசம், திங்கள் மற்றும் வெள்ளிக்கிழமை.
# திருநின்றவூர் இருதயாலய ஈசுவரர் கோயில்

## தலச் சிறப்பு

சிவனின் மூலஸ்தானத்தில் பூசலார் நாயனாரின் சிலை உள்ளது.
# திருநின்றவூர் இருதயாலய ஈசுவரர் கோயில்

## கோவிலின் அமைப்பு

- சுவாமி கிழக்கு நோக்கி உள்ளார்.
- அம்மன் தெற்கு நோக்கி உள்ளார்.
- இருவருக்கும் தனிதனி சன்னதிகள் உள்ளது.
- சுவாமியின் விமானம் கஜபிஷ்டம் அமைப்பில் தூங்கானை மாடவடிவில் அமைந்துள்ளது.
- சுற்றுப் பிரகாரத்தில் விநாயகர், வள்ளி தெய்வானையுடன் சுப்பிரமணிய சுவாமி, நடராஜர், நந்தி தேவர், சண்டிகேசவர் சன்னதிகள் உள்ளன.
# திருநின்றவூர் இருதயாலய ஈசுவரர் கோயில்

## வேண்டுதல்

இருதய நோய் குணமாக வேண்டி இங்கு வேண்தல் செய்கின்றனர்.
# திருநின்றவூர் இருதயாலய ஈசுவரர் கோயில்

## பெரிய புராணத்தில் இடம்பெற்ற பாடல்

:நீண்ட செஞ் சடையனார்க்கு நினைப்பினால் கோயிலாக்கி
:பூண்ட அன்பு இடையறாத பூசலார் பொற்றாள் போற்றி
:நின்றவூர் பூசல் அன்பன் நெடிதுநாள் நினைந்து செய்த
:நன்றுநீ டாலயத்து நாளை நாம் புகுவோம் நீயிங்(கு)
:ஒன்றிய செயலை நாளை யொழிந்துபின் கொளவாயென்று
:கொன்றைவார் சடையார் தொண்டர் கோயில் கொண்டருளப் போந்தார்
-சேக்கிழார் இயற்றிய பெரிய புராணம்
# செயிண்ட் கிட்சு

**செயிண்ட் கிட்சு** (*Saint Kitts*), முறையாக **செயிண்ட் கிறித்தோபர் தீவு**, மேற்கிந்தியத் தீவுகளைச் சேர்ந்த ஓர் தீவு ஆகும்.இத்தீவின் மேற்கே கரிபியன் கடலும், கிழக்கே அத்திலாந்திக்குப் பெருங்கடலும் உள்ளன. செயிண்ட் கிட்சும் அருகிலுள்ள நெவிசு தீவும் இணைந்து ஒரே நாடாக உள்ளன: செயிண்ட் கிட்சும் நெவிசும் கூட்டாட்சி.  
இத்தீவு சிறிய அண்டிலிசு தீவுக் குழுமத்தின் வளிமறைவுத் தீவுகளில் ஒன்றாகும். இது புளோரிடாவின் மயாமியிலிருந்து தென்கிழக்கே ஏறத்தாழ தொலைவில் அமைந்துள்ளது. செயிண்ட் கிட்சின் நிலப்பரப்பு ஏறத்தாழ ஆகும்; ஏறத்தாழ நீளமும் சராசரியாக அகலமும் கொண்டுள்ளது..  
செயிண்ட் கிட்சின் மக்கள்தொகை ஏறத்தாழ 45,000 ஆகும். இவர்களில் பெரும்பாலோர் ஆபிரிக்க இனத்தவர் ஆவர். முதன்மையான மொழியாக ஆங்கிலம் உள்ளது.கல்வியறிவு கிட்டத்தட்ட 98% ஆகும்.  
கிழக்கு கரிபியனில் கட்டப்பட்ட பெரும் கோட்டையாகவும் உலகப் பாரம்பரியக் களமாகவும் பிரிம்சுடோன் மலைக் கோட்டை தேசியப் பூங்கா விளங்குகின்றது. செயிண்ட் கிட்சு தீவில் உள்ள வோர்னர் பார்க் துடுப்பாட்ட அரங்கத்தில் 2007 துடுப்பாட்ட உலகக்கிண்ண ஆட்டங்கள் நடைபெற்றன. இதன்மூலம் ஒரு உலகக் கிண்ண நிகழ்வு நடந்த உலகின் மிகச் சிறிய நாடெனும் பெருமையை செயிண்ட் கிட்சும் நெவிசும் பெற்றது. செயிண்ட் கிட்சில் ரோசு மருத்துவப் பல்கலைக்கழக பள்ளி, விண்ட்சர் மருத்துவ பல்கலைக்கழக பள்ளி, மருத்துவம் மற்றும் நலவாழ்வு அறிவியல் பல்கலைக்கழகம் போன்ற பல உயர் கல்வி நிறுவனங்கள் அமைந்துள்ளன.
# சார்வாகன்

**சார்வாகன்** என்று இலக்கிய வட்டத்தில் அறியப்பட்ட **மருத்துவர் ஹரி ஸ்ரீனிவாசன்** (7 செப்டம்பர் 1929 - 21 திசம்பர் 2015 ) ஒரு தொழுநோய் மருத்துவர் மற்றும் தமிழ் சிறுகதை எழுத்தாளர் ஆவார்.
# சார்வாகன்

## வாழ்க்கை

தமிழகத்தின் அன்றைய வடாற்காடு மாவட்டத்தின் வேலூரில் 1923ஆம் ஆண்டு பிறந்தார். இவரின் தந்தை மருத்துவர் ஹரிஹரன், ஆரணியின் முதல் ஆங்கில மருத்துவர் ஆவார். ஆரணி நகரில் பள்ளியிறுதி வரை முடித்துவிட்ட ஹரி ஸ்ரீனிவாசன், சென்னை மருத்துவக் கல்லூரியில் மருத்துவம் பயின்றார். பிறகு, இங்கிலாந்தில் இரண்டு எஃப்ஆர்சிஎஸ் பட்டங்களை முடித்தார். 1954 ஆண்டிலிருந்து ஆறு ஆண்டுகள் இங்கிலாந்தில் உள்ள மருத்துவமனையில் பணிபுரிந்தார். இலண்டனில் திருமணம் நடந்தது. எண்பதுகளில் மூன்று ஆண்டுகள் போர்ட்லண்ட் நகரில் இருந்தார்.
# சார்வாகன்

## இந்தியாவில் மருத்துவப்பணிகள்

இந்தியா திரும்பிய ஹரி சீனிவாசன் முதலில் முட நீக்கியல் வல்லுநராக தனது பணியைத் தொடங்கினார். 1960இல் மங்களூர் கஸ்தூரிபாய் மருத்துவமனையில் பணியாற்றும்போது தொழுநோயில் இருந்து மீண்ட அப்துல்லா என்பவரின் கரங்களை ஒரு பிரத்யேக முறையில் முயன்ற சீரமைப்பு அறுவைச் சிகிச்சை வியக்கத்தக்க வெற்றியைக் கண்டது. தொழுநோயால் குணமடைந்த பின்னரும் மடங்கிய விரல்கள் நேராகாமல், உணர்ச்சி திரும்பாமல், செயலற்ற நிலையில் இருக்கும் விரல்களுக்கு இவர் கண்டுபிடித்த இந்த அறுவைச் சிகிச்சை முறை பலரது கைகள் செயங்பட உதவிகரமாக இருந்தது. இப்புதிய கர சீரமைப்பு அறுவைச் சிகிச்சை முறைக்கு ஐநா சபையின் அங்கமான உலக சுகாதார அமைப்பு ‘சீனிவாசன் முறை’ (SRINIVASAN TECHNIQUE) என்று இவரது பெயரையே சூட்டியது. இதற்காக இவருக்கு 1984 இல் இந்திய அரசால் பத்மசிறீ விருது வழங்கப்பட்டது. இந்தக் கண்டுபிடிப்புக்குப் பிறகு செங்கல்பட்டு தொழுநோய் மருத்துவமனையில் பணியில் சேர்ந்து, அதன் இயக்குநராக உயர்ந்து 1984இல் இவர் பணி ஓய்வுபெற்றார். அதன் பிறகு, பல்வேறு நாடுகளின் மருத்துவக் கழகங்களிலும், உலக சுகாதார அமைப்பின் சார்பாக வருகைதரு பேராசிரியராகவும், எண்ணற்ற மருத்துவ முகாம்களை நெறிப்படுத்துபவராகவும் பணியாற்றினார்.
# சார்வாகன்

## இலக்கிய ஆர்வம்

இவரது தாத்தா கிருஷ்ணய்யர் வேலூரில் காவல்துறையில் தமிழ் சுருக்கெழுத்தராக இருந்தார். அவர் பெரியதொரு நூலகத்தை வைத்திருந்தார்.அந்த நூலகத்தில் உள்ள புத்தகங்களை சிறிய வயதில் படித்து தனது படிப்பு ஆர்வத்தை வளர்த்துக்கொண்டார். எழுத்தில் ஆர்வம் கொண்ட இவர் கவிதைகளையும் சிறுகதைகளையும் சிற்றிதழ்களில் எழுதியுள்ளார். இவரின் கனவுக்கதை’ என்னும் சிறுகதை 1971-ஆம் ஆண்டின் சிறந்த சிறுகதையாக ‘இலக்கியச் சிந்தனை’ பரிசு பெற்றது. இவருடைய சிறுகதைகள் சில, ஆங்கில மொழிபெயர்ப்பாகி வெளியாகியிருக்கின்றன. இவர் எழுத்துக்கள் தொகுப்பாக 41 சிறுகதைகள் மற்றும் 3 குறுநாவல்கள் என 500 பக்கங்களுடன் **சார்வாகன் கதைகள்** என்ற பெயரில் புத்தகமாக நற்றிணை பதிப்பகத்தால் வெளியீடப்பட்டுள்ளது.
# நெவிசு

கள் பாதுகாக்கின்றன. முன்னணியில் தெரிவது இலாங் ஹால் விரிகுடா ஆகும்.]]
.]]
நினைவகம் *நெல்சனின் ஊற்று* இங்குள்ளது.]]  
**நெவிசு** (*Nevis*) கரிபியக் கடலிலுள்ள சிறிய தீவாகும்; லீவர்டு தீவுகளின் உட்புற வளைவில் இது அமைந்துள்ளது. நெவிசும் அருகிலுள்ள செயிண்ட் கிட்சு தீவும் இணைந்து ஒரே நாடாக உள்ளது: செயிண்ட் கிட்சும் நெவிசும் கூட்டரசு. சிறிய அண்டிலிசு தீவுக்கூட்டத்தின் வடமுனையில் நெவிசு அமைந்துள்ளது. புவேர்ட்டோ ரிக்கோவிலிருந்து கிழக்கு-தென்கிழக்கு திசையில் ஏறத்தாழ 350&nbsp;கி.மீ. தொலைவிலும் அண்டிக்குவாவிற்கு மேற்கே ஏறத்தாழ 80&nbsp;கி.மீ. தொலைவிலும் அமைந்துள்ளது. இதன் நிலப்பரப்பு ஆகும். இதன் தலைநகரம் சார்லசுடவுண்.
# மீடியாவிக்கி:Gadget-Twinkle.js

/**
- +-------------------------------------------------------------------------+
- | === WARNING: GLOBAL GADGET FILE === |
- | Changes to this page affect many users. |
- | Please discuss changes at WT:TW before editing. |
- +-------------------------------------------------------------------------+
-
- Imported from github .
- All changes should be made in the repository, otherwise they will be lost.
-
- ----------
-
- This is AzaToth's Twinkle, the popular script sidekick for newbies, admins, and
- every Wikipedian in between. Visit WP:TW for more information.
- /
//
# விக்கிப்பீடியா:Twinkle/Preferences

Use the settings in the panel below to customize to suit your personal preferences.  
Note that your preferences are stored in a subpage of your user page. Only you, Wikipedia administrators and interface editors can modify your preferences, but the settings you choose are visible as JavaScript code to everyone.  
<div id="twinkle-config">
<div id="twinkle-config-titlebar">**Twinkle preferences**</div>
<div id="twinkle-config-content">
<div id="twinkle-config-notwinkle">**You must have Twinkle installed (either as a or ) to use this page.**<p>If Twinkle is installed and working properly, you might need to wait a few moments for the script to load.</p></div>
</div>
</div><noinclude>
</noinclude>
# விக்கிப்பீடியா:மின்னல்

**மின்னல்** அல்லது **துவிங்கிள்** (*Twinkle*) என்பது விக்கிப்பீடியாவில் பொதுவான துப்புரவுப் பணிகளை மேற்கொள்வதற்கும் நாசவேலைத் தொகுப்புகளை எதிர்கொள்வதற்கும் தானாக உறுதியளிக்கப்பட்ட பயனர்களுக்கு மேலதிகத் தெரிவுகளை வழங்கும் ஒரு கருவியாகும். இது பயனர்களுக்கு மூன்று வகையான முன்னிலையாக்க முறைகளை வழங்குகின்றது. அத்துடன், விரைந்து நீக்கல், பயனர் எச்சரிக்கை, பயனர் வரவேற்பு, துப்புரவு போன்றவற்றுக்கான வார்ப்புருக்களை இணைக்கும் வசதியையும் நாசவேலைத் தொகுப்புகளை மேற்கொள்பவர்களை அரைத்தானியக்கமாக முறையிடும் வசதியையும் இன்னும் பல வசதிகளையும் கொண்டுள்ளது. மேலதிகமாக, நிருவாகிகளின் பணிகளுக்கு உதவியாக இருக்கக்கூடிய கருவிகளையும் வழங்குகின்றது.  
<div>
# விக்கிப்பீடியா:மின்னல்

## விரைவு உதவி

;தொடக்கம்: உங்கள் கணக்கில் மின்னலைச் செயற்படுத்துவதற்கும் இற்றைப்படுத்தல்களைத் தானியக்கமாகப் பெற்றுக்கொள்வதற்கும், உங்கள் விருப்பத்தேர்வுகளின் கருவிகள் பகுதியில் "மின்னல்" கருவியைத் தெரிவுசெய்து, சேமிக்கவேண்டும்.
;மின்னலைத் தனிப்பயனாக்குதல்: மின்னல் விருப்பத்தேர்வுகளை மாற்றியமைத்து, மின்னலைத் தனிப்பயனாக்கமுடியும். மாற்றங்களை மேற்கொண்டபின், பக்கத்தின் அடியிலுள்ள "மாற்றங்களைச் சேமி" என்பதைச் சொடுக்குங்கள். இதன் பின்னர் உங்கள் உலாவியின் இடைமாற்றை *முற்றாக* நீக்கவேண்டும்.
;உதவிக்கு: மின்னலைப் பற்றிய விவரங்களை ஆவணப்படுத்தற் பக்கத்தில் சுருக்கமாகக் காணலாம். அப்பக்கத்தில் உங்கள் மனத்தில் எழுந்த கேள்விக்கான பதில் கிடைக்காவிட்டால், பேச்சுப் பக்கத்தில் உங்கள் கேள்வியைக் கேளுங்கள். இணையத் தொடர் அரட்டைப் பயனர்கள் #wikipedia-userscripts என்ற அலைவரிசையில் உங்கள் கேள்வியைக் கேட்கலாம்.
;வழுக்களை முறையிடலும் புதுவசதிகளுக்கு வேண்டுகோள் விடுத்தலும்: மின்னல் இயங்குநிலை வளராக்கத்தின்கீழ் உள்ளதால், பொதுவாக வழுக்கள் உடனடியாகச் சரிசெய்யப்படும். நீங்கள் ஒரு வழுவைக் கண்டறிந்தால், பேச்சுப் பக்கத்தில் அதனைக் குறிப்பிடவும். பின், கிற்றபில் அதனை முறையிட வேண்டும். புதுவசதிகளுக்கான வேண்டுகோள்களைப் பேச்சுப் பக்கத்தில் முன்வையுங்கள்.
;குறிப்புகள்
- மிகப்புதிய பயனர்கள் மின்னலைப் பயன்படுத்த முடியாது. தானாக உறுதியளிக்கப்பட்ட பயனர்கள் மட்டுமே இக்கருவியைச் செயற்படுத்தமுடியும்.
- இண்டர்நெட்டு எட்சுப்புளோரர் 8 அல்லது அதற்கு முந்திய பதிப்புகளில் மின்னல் வேலைசெய்யாது. விண்டோசு விசுட்டா அல்லது அதற்குப் பிந்திய விண்டோசு இயங்குதளங்களைப் பயன்படுத்துபவர்கள் உங்கள் இண்டர்நெட்டு எட்சுப்புளோரர் உலாவியை இற்றைப்படுத்துவதன் மூலம் மின்னலைப் பயன்படுத்தலாம். விண்டோசு எட்சு. பீ. அல்லது அதற்கு முந்திய விண்டோசு இயங்குதளங்களையோ பிற இயங்குதளங்களையோ பயன்படுத்துபவர்கள் பயர் பாட்சு, கூகுள் குரோம் போன்ற உலாவிகளின் புதிய பதிப்பைப் பயன்படுத்தவும்.
- சில உலாவி நீட்சிகள் மின்னலின் செயற்பாட்டுக்குத் தடையாய் அமையலாம். மேற்கூறிய அறிவுறுத்தல்களைப் பின்பற்றியும் மின்னல் வேலைசெய்யவில்லையானால், நீட்சிகளை முடக்கிய பின், உங்கள் உலாவியை மூடி, பின் மீண்டும் திறந்து முயன்று பாருங்கள்.
- நீங்கள் ஒரு தொடுதிரைக் கணினியைப் பயன்படுத்தினால், மின்னல் பட்டியைக் காண்பிப்பதற்கு, *மின்* என்பதைச் *சிறிது நேரம் அழுத்தவும்*.
</div>
# விக்கிப்பீடியா:மின்னல்

## ஆவணப்படுத்தல்

மின்னலைப் பயன்படுத்தமுன், ஆவணப்படுத்தற் பக்கத்தை வாசித்துப் பார்க்கவும். இவ்வாவணப்படுத்தற் பக்கத்தை விரிவுபடுத்தியும் மேம்படுத்தியும் உதவும்படி, மின்னல் பயனர்களைக் கேட்டுக்கொள்கின்றேனாம்.
# விக்கிப்பீடியா:மின்னல்

## முறைகேடு

மின்னலைப் பயன்படுத்தி **நீங்கள் மேற்கொள்ளும் எந்தவொரு செயற்பாட்டுக்கும் நீங்களே முழுப்பொறுப்பையும் ஏற்றுக்கொள்கின்றீர்கள்** என்பதை ஒருபோதும் மறக்கவேண்டாம். நீங்கள் **தமிழ் விக்கிப்பீடியாவின் கொள்கைகளைப் புரிந்துகொண்டு** அவற்றுக்கமைவாக இக்கருவியைப் பயன்படுத்தவேண்டும். இல்லாவிடின், நீங்கள் **தடைசெய்யப்படலாம்**. மின்னல் போன்ற நாசவேலையெதிர்கருவிகளையோ முன்னிலையாக்கர் அணுக்கத்தையோ, நல்லெண்ண நம்பிக்கையுடன் மேற்கொள்ளப்பட்ட மாற்றங்களை மீளமைப்பதற்கு, தகுந்த தொகுப்புச் சுருக்கமின்றி ஒருபோதும் பயன்படுத்தலாகாது.
# விக்கிப்பீடியா:மின்னல்

## வரலாறு

AzaTothஆல் 2007இல் வெளியிடப்பட்ட இக்கருவி 2015 திசம்பர் இறுதியில் தமிழ் விக்கிப்பீடியாவுக்கு இறக்குமதி செய்யப்பட்டது. இது பயனர்களின் வேண்டுகோள்களுக்கேற்ப இற்றைப்படுத்தப்பட்டு வருகின்றது.
# விக்கிப்பீடியா:மின்னல்

## பயனர்பெட்டிகள்

மின்னல் பயனர்கள் பின்வரும் பயனர்பெட்டிகளைத் தம் பயனர்பக்கத்தில் இணைக்கலாம். அத்துடன், மின்னல் மேற்படவுருவையும் தம் பயனர்பக்கத்தில் இணைக்கலாம்.
# விக்கிப்பீடியா:Statistics/weekly/27-Dec-2015
| 118 | 223.181.201.87 | 0 | 1 | 0 | 0 | 0 | 0 | 0 | 1 | 0 |  |
| 119 | WhisperToMe | 0 | 1 | 0 | 0 | 0 | 0 | 0 | 1 | 97 |  |
| 120 | 168.235.196.117 | 0 | 1 | 0 | 0 | 0 | 0 | 0 | 1 | 0 |  |
| 121 | 117.254.127.9 | 0 | 1 | 0 | 0 | 0 | 0 | 0 | 1 | 12468 |  |
| 122 | 4.31.207.82 | 0 | 1 | 0 | 0 | 0 | 0 | 0 | 1 | 54 |  |
| 123 | 59.94.186.56 | 0 | 1 | 0 | 0 | 0 | 0 | 0 | 1 | 0 |  |
| 124 | கல்யாண்குமார் | 0 | 0 | 0 | 0 | 0 | 0 | 1 | 1 | 0 |  |
| 125 | 125.22.194.190 | 0 | 0 | 0 | 0 | 0 | 0 | 1 | 1 | 0 |  |
| 126 | 122.181.14.90 | 0 | 1 | 0 | 0 | 0 | 0 | 0 | 1 | 175 |  |
| 127 | 121.242.61.3 | 0 | 1 | 0 | 0 | 0 | 0 | 0 | 1 | 131 |  |
| 128 | 117.249.230.231 | 0 | 1 | 0 | 0 | 0 | 0 | 0 | 1 | 1 |  |
| 129 | Sarbu.nasri | 0 | 1 | 0 | 0 | 0 | 0 | 0 | 1 | 178 |  |
| 130 | சர்புதீன் | 0 | 1 | 0 | 0 | 0 | 0 | 0 | 1 | 221 |  |
| 131 | MLMist | 0 | 1 | 0 | 0 | 0 | 0 | 0 | 1 | 240 |  |
| 132 | KAMALESH.N | 0 | 0 | 0 | 0 | 0 | 0 | 1 | 1 | 0 |  |
| 133 | 59.99.178.55 | 0 | 1 | 0 | 0 | 0 | 0 | 0 | 1 | 413 |  |
| 134 | 27.7.10.87 | 0 | 1 | 0 | 0 | 0 | 0 | 0 | 1 | 0 |  |
| 135 | Sudhakarfizza | 0 | 1 | 0 | 0 | 0 | 0 | 0 | 1 | 0 |  |
| 136 | 117.216.115.179 | 0 | 1 | 0 | 0 | 0 | 0 | 0 | 1 | 0 |  |
| 137 | Stewi101015 | 0 | 1 | 0 | 0 | 0 | 0 | 0 | 1 | 1 |  |
| 138 | Suhotharan | 0 | 1 | 0 | 0 | 0 | 0 | 0 | 1 | 41 |  |
| 139 | Heralder | 0 | 1 | 0 | 0 | 0 | 0 | 0 | 1 | 0 |  |
| 140 | 180.234.37.218 | 0 | 1 | 0 | 0 | 0 | 0 | 0 | 1 | 0 |  |
| 141 | Arvedui89 | 0 | 1 | 0 | 0 | 0 | 0 | 0 | 1 | 9 |  |
| 142 | 2A02:1206:45C4:2960:8D0D:7861:6337:B141 | 0 | 1 | 0 | 0 | 0 | 0 | 0 | 1 | 0 |  |
| 143 | Suthan26 | 0 | 1 | 0 | 0 | 0 | 0 | 0 | 1 | 0 |  |
| 144 | 223.231.242.181 | 0 | 1 | 0 | 0 | 0 | 0 | 0 | 1 | 2 |  |
| 145 | Alonso de Mendoza | 0 | 1 | 0 | 0 | 0 | 0 | 0 | 1 | 20 |  |
| 146 | Nan | 0 | 0 | 0 | 0 | 0 | 0 | 1 | 1 | 0 |  |
| 147 | Kalabairavan | 0 | 0 | 0 | 1 | 0 | 0 | 0 | 1 | 0 | } |
# அனைத்துலக நதி நீர்ப்பயன்பாட்டுக்கான எல்சிங்கி விதிகள்

**அனைத்துலக நதி நீர்ப்பயன்பாட்டுக்கான ஹெல்சின்கி விதிகள் **என்பவை எல்லை தாண்டிப் பாயும் நதிகளின் நீரினையும் அத்தோடு தொடர்புடைய நிலத்தடி நீரினையும் பயன்படுத்துவதற்கான விதிமுறைகளாகும். இவ்விதிகள் 1996 ஆம் ஆண்டு ஆகஸ்டு மாதம் ஃபின்லாந்தின் தலைநகரான எல்சிங்கி நகரில் உருவாக்கப்பட்டன. இவ்விதிமுறைகளைச் செயல்படுத்துவதற்கான அமைப்பு ஏதும் இல்லை. 2004 ஆம் ஆண்டில் வெளிவந்த **நீர்மூலங்களுக்கான பெர்லின் விதிகள்** இவ்விதிமுறையினைப் பின்தள்ளி விட்டது.
# காசிரங்கா யானைத் திருவிழா

**காசிரங்கா யானைத் திருவிழா** *(Kaziranga Elephant Festival)* என்பது ஆசிய யானைகளைப் பாதுகாக்கவும் அவற்றின் நலம் காக்கவும் ஒவ்வோர் ஆண்டும் அசாம் மாநிலத்திலுள்ள காசிரங்கா தேசியப் பூங்காவில் நடத்தப்படுகின்ற திருவிழாவாகும். அசாம் மாநில வனத்துறையும் சுற்றுலாத்துறையும் இணைந்து இத்திருவிழாவை நடத்துகின்றன. நாளுக்கு நாள் பெருகி வரும் மனிதர் மற்றும் யானைகள் இடையிலான சச்சரவுகளுக்கு தீர்வுகாண முற்படுவது இவ்விழா கொண்டாடுவதன் முக்கிய நோக்கமாகும். தலை முதல் பாதம்வரை அலங்கரிக்கப்பட்ட நூற்றுக்கணக்கான ஆசிய யானைகள் இவ்விழாவில் பங்கேற்கின்றன. அணிவகுப்பு , ஓட்டப்பந்தயம், கால்பந்து, நடனம் என பல்வேறு வகையான போட்டிகளில் அவை பங்கேற்று பார்வையாளர்களை பரவசப்படுத்துகின்றன.
# அர்பில்

**அர்பில்** அல்லது **எர்பில்** (**Erbil**, also known as **Hewler**) (, ; *Arbīl*) என்பது ஈராக்கிய குர்திஸ்தானின் தலைநகரமாகும். பகுதாதுவிற்கு வடமேற்காக இது அமைந்துள்ளது. 2011இன் மதிப்பீட்டின் அடிப்படையில் தற்கால ஈராக் நாட்டின் மேல் மெசொப்பொத்தேமியாவில் உள்ள அர்பில் நகரத்தின் மொத்த மக்கள்தொகை 1.61 மில்லியன் ஆகும். மக்கள் தொடர்ந்து வாழும் பண்டைய நகரங்களில் ஒன்றாக அர்பில் நகரம் விளங்குகிறது. பண்டைய அர்பில் நகரத்தில் மனிதக் குடியிருப்புகள் கிமு 5,000 ஆண்டுகளுக்கு முன்னரே தோன்றியது.  
அர்பில் நகரத்தின் மையத்தில் பண்டைய அரண்மனை உள்ளது. சுமேரியாவின் மூன்றாவது ஊர் வம்ச மன்னர் *சுல்க்கி* என்பவர் (கிமு 2094 – கிமு 2047) இந்நகரத்தைப் பற்றி குறித்துள்ளார். இந்நகரத்தைப் பின்னர் பழைய அசிரியப் பேரரசினர் (கிமு 2025 -–கிமு 1378) கைப்பற்றினர்.  
கிமு 21-ஆம் நூற்றாண்டிலிருந்து, கிமு 7-ஆம் நூற்றாண்டின் இறுதி வரை, அசிரியப் பேரரசின் முக்கிய நகரமாக அர்பில் நகரம் இருந்தது. அசிரிய வரலாற்றுப் பதிவேடுகளின் படி, கிமு எழாம் நூற்றாண்டில் இறுதியில் இந்நகரத்தை குடியன்கள் கைப்பற்றி ஆண்டனர். குடியன்களுக்குப் பின்னர் கிமு எட்டாம் நூற்றாண்டின் துவக்கத்தில் இந்நகரம் புது பாபிலோனியப் பேரரசின் (கிமு 626 - 539) கீழ் சென்றது. பின்னர் அர்பில் நகரம் மீடியாப் பேரரசு, அகாமனிசியப் பேரரசு, கிரேக்கப் பேரரசு, செலூக்கியப் பேரரசு, பார்த்தியப் பேரரசு, உரோமைப் பேரரசு, சாசானியப் பேரரசுகளின் கீழ் இருந்தது. கிபி எழாம் நூற்றாண்டு முதல் இசுலாமிய மதம் தோன்றி வளர்ந்த போது, உமையா கலீபகத்தின் கீழ் சென்றது. பின்னர் செல்யூக் பேரரசு (1037–1194) மற்றும் துருக்கிய உதுமானியப் பேரரசின் (1299–1922) கீழ் சென்றது.  
பண்டைய அண்மை கிழக்கு நகரத் தொல்லியல் மேடுகளில் கண்டெடுத்த தொல் பொருட்கள் அர்பில் நகர அருங்காட்சியகத்தில் காட்சிக்கு உள்ளது. சூலை 2014-இல் அர்பில் நகரத்து பண்டைய அரண்மனையை உலகப் பாரம்பரியக் களங்களில் ஒன்றாக யுனெஸ்கோ நிறுவனம் அறிவித்துள்ளது.  
ஈராக்கிய குர்திஸ்தான் தலைமையிடமான அர்பில் நகரத்தில் குர்து மக்கள், அசிரிய மக்கள், இராக்கிய துருக்கியர்கள், இராக்கிய அரபுகள், யாசிதி மக்கள் மற்றும் ஆர்மீனியர்கள் வாழ்கின்றனர். மேலும் சன்னி முஸ்லீம்கள், சியா முஸ்லீம்கள், கிறித்தவர்கள், யாசிதிகள் வாழ்கின்றனர்.  
அன்பு, காதல், அழகு, செழிப்பு, போர் மற்றும் வீரத்திற்கு அடையாளமான சுமேரியக் கடவுளான இஷ்தர் பெண் தேவதையின் வழிபாட்டு மையமாக அர்பில் நகரம் விளங்கியது. தற்போது குர்து மக்கள் இந்நகரத்தை *Hewlêr* என்று அழைக்கின்றனர்.
# அர்பில்

## வரலாறு

, ஈராக்]]
# அர்பில்

## வரலாறு

### பண்டைய வரலாறு

சுமேரியாவின் வடக்கில் மேல் மெசொப்பொத்தேமியாவில் அமைந்த அர்பில் நகரத்தைப் பற்றிய குறிப்புகள், எப்லா இராச்சியத்தின் வரலாற்றுக் குறிப்புகள் ஆப்பெழுத்தில் எழுதப்பட்ட களிமண் பலகைகள் மூலம் அறியப் படுகிறது. அர்பில் நகரம் அக்காடியப் பேரரசின் (கிமு 2335 – 2154) கீழ் இருந்தது. கிமு 2150-இல் குடியன்கள் அர்பில் நகரத்தை கைப்பற்றினர்.ஊரின் முதல் பாபிலோனியப் பேரரசர் **அமர் - சின்** என்வர் அர்பில் நகரத்தை கிமு 1975-இல் அழித்தார்.  
கிமு 2050-இல் பழைய அசிரியப் பேரரசிலும் (கிமு 1975–1750), மத்திய அசிரியப் பேரரசு (கிமு 1392 – கிமு 9340) மற்றும் புது அசிரியப் பேரரசு (கிமு 935–605) வரை அசிரியாவின் ஒருங்கிணைந்த பகுதியாக அர்பில் நகரம் இருந்தது. கிமு 612-519-இல் அசிரிய மற்றும் பாபிலோனியப் பேரரசுகளின் வீழ்ச்சிக்குப் பின்னர் அர்பில் நகரம் பாரசீகத்தின் அகாமனிசியப் பேரரசு, பார்த்தியப் பேரரசு, செலூக்கியப் பேரரசு, உரோமைப் பேரரசு மற்றும் சாசானியப் பேரரசுகள் ஆண்டது.  
கிபி 636-க்கு பின்னர் இசுலாமிய எழுச்சியால் அர்பில் நகரம் உமையா கலீபகத்தின் கீழ் சென்றது. பின்னர் அப்பாசியக் கலீபகத்தின் கீழ் சென்றது. அர்பில் நகரத்து குர்து இன அய்யூப்பிய வம்சத்தினர் கிபி 1174 முதல் 1254 முடிய அர்பில் நகரத்தை தலைநகராகக் கொண்டு மெசொப்பொத்தேமியாவைக் கைப்பற்றி ஆண்டார். பின்னர் 1922 வரை உதுமானியப் பேரரசின் கீழ் அர்பில் நகரம் இருந்தது. 1237-இல் மங்கோலியர்கள் மத்திய கிழக்கு பகுதியை ஆக்கிரமித்து அர்பில் நகரத்தை சூறையாடினர்.  
1397-இல் தைமூரின் படைகள் அர்பில் நகரத்தை கைப்பற்றி சூறையாடினார். அர்பில் நகரம் முதல் உலகப் போர் முடியும் வரை 400 ஆண்டுகள் துருக்கியின் உதுமானியப் பேரரசின் ஒரு பகுதியாக விளங்கியது. பின்னர் அர்பில் நகரம் பிரித்தானியாவின் காலனியாதிக்கத்தில் இருந்தது.
# அர்பில்

## வரலாறு

### நவீன வரலாறு

3அக்டோபர் 1932-இல் ஈராக் நாடு பிரித்தானியாவிடமிருந்து விடுதலைப் பெற்றது. பாக்தாத் மற்றும் மோசுல் நகரங்களுக்கிடையே அர்பில் நகரம் வணிக மையமாக விளங்கியது. தற்போதைய ஈராக் நாட்டின் வடக்கில் அமைந்த ஈராக்கிய குர்திஸ்தான் தன்னாட்சி பிரதேசத்தின் தலைமையிடமாக உள்ள அர்பில் நகரத்தில் இசுலாமிய குர்து மக்கள் பெரும்பான்மையினராகவும், அரேபியர்கள், அசிரிய மக்கள், யாசிதி மக்கள், கிறித்துவ ஆர்மீனியர்கள் சிறுபான்மையினராகவும் உள்ளனர்.
# அர்பில்

## இதனையும் காண்க

- பண்டைய அண்மை கிழக்கின் நகரங்கள்
- மெசொப்பொத்தேமியா
- மேல் மெசொப்பொத்தேமியா
# சிம்மோனி அணை

**சிம்மோனி அணை** *(Chimmony Dam)* இந்தியாவின் கேரளா மாநிலத்தில் உள்ளது, திருச்சூர் மாவட்டம் முகுந்தாபுரம் தாலுக்காவில் இருக்கும் எச்சிப்பாராவில் இந்த அணை கட்டப்பட்டுள்ளது. கருவண்ணூர் ஆற்றின் துணை நதியான சிம்மோனியாற்றின் குறுக்காகக் கட்டப்பட்டுள்ள இவ்வணை 1996 ஆம் ஆண்டு கட்டி முடிக்கப்பட்டது.
# 1676

**1676** (MDCLXXVI) கிரெகொரியின் நாட்காட்டியில் ஒரு புதன்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான நெட்டாண்டு ஆகும்.
# 1676

## நிகழ்வுகள்

- ஜனவரி 29 - மூன்றாம் பியோதர் உருசியாவின் பேரரசனாக முடி சூடினார்.
- பெப்ரவரி 10 - மாசச்சூசெட்ஸ் லான்காஸ்டர் நகரைத் தாக்கிய நிப்முக் பழங்குடியினர் மேரி ரோலண்ட்சன் என்ற ஆங்கிலேயக் குடியேறியைச் சிறைப் பிடித்துச் சென்று மே மாதம் வரை வைத்திருந்தனர்.
- மார்ச் 29 - பிராவிடென்ஸ் இந்தியப் பழங்குடியினரால் தாக்கப்பட்டு அழிக்கப்பட்டது.
- மே 26 - இங்கிலாந்து, சவுத்வார்க் நகர மண்டபம் தீப்பிடித்து அழிந்தது, 624 வீடுகளும் எரிந்து சேதமாயின.
- சூன் 19 - தம்மிடம் சரணடையும் இந்தியப் பழங்குடிகள் அனைவருக்கும் பொது மன்னிப்பு வழங்கப்படுமென மாசச்சூசெட்ஸ் நிருவாகம் அறிவித்தது.
- சூலை 2 - கனெடிகட், றோட் தீவு ஆகிய இடங்களில் பெருமளவு ஆல்கோன்கியன் பழங்குடிகள் சிறைப் பிடிக்கப்பட்டு 13 குடியேற்றங்களுக்கு அடிமைகளாகக் கொண்டு செல்லப்பட்டனர்.
- சூலை 27 - பாஸ்டனில் கிட்டத்தட்ட 200 நிப்முக் பழங்குடியினர் சரணடைந்தனர்.
- ஆகத்து 12 - நியூ இங்கிலாந்தின் தெற்குப் பகுதியில் குடியேறிகளுக்கு எதிராகப் போரில் ஈடுபட்ட வம்பனோகுசு பழங்குடியினரின் தலைவர் "பிலிப்பு மன்னன்" ஆல்டர்மான் என்ற பழங்குடி இந்தியனால் கொல்லப்பட்டார்.
- செப்டம்பர் 19 - ஜேம்சுடவுன் நேத்தானியல் பேக்கனின் படையினரால் முற்றாக எரிக்கப்பட்டது.
- அக்டோபர் 17 - உதுமானியப் பேரரசுக்கும் போலந்து-லித்துவேனியாவுக்கும் இடையில் அமைதி உடன்பாடு எட்டப்பட்டது.
- டிசம்பர் - ஓலி ரோமர் ஒளியின் வேகத்துக்கான முதலாவது அளவீட்டை அறிவித்தார்.
- உருசிய-துருக்கி போர் ஆரம்பமானது.
- எதியோப்பியாவில் முசுலிம்கள் கிறித்தவர்களுடன் கலக்காமல் தனியாக வசிக்க வேண்டும் என ஆணை பிறப்பிக்கப்பட்டது.
- ஆன்டன் வான் லீவன்ஹூக் நுண்ணுயிரிகளைக் கண்டுபிடித்தார்.
- பிரெஞ்சுக் கிழக்கிந்தியக் கம்பனி புதுச்சேரியில் கோரமண்டல் கரையில் புதிய தளம் ஒன்றை அமைத்தனர்.
- யோசப் வாசு அடிகள் கோவா பேராயரினால் குருவானவராகத் திருநிலைப்படுத்தப்பட்டார்.
# 1676

## இறப்புகள்

- சூலை 22 - பத்தாம் கிளமெண்ட் (திருத்தந்தை) (பி. 1590)
# 1677

**1677** (MDCLXXVII) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான சாதாரண ஆண்டு ஆகும்.
# 1677

## நிகழ்வுகள்

- மே 29 - வர்ஜீனியா குடியேறிகளுக்கும் உள்ளூர் பழங்குடியினருக்கும் இடையில் அமைதி உடன்பாடு ஏற்பட்டது.
- சூலை 14 - லான்ட்சுகுரோனா என்ற இடத்தில் இடம்பெற்ற மோதலில் சுவீடன் டென்மார்க் படையினரைத் தோற்கடித்தது.
- கோட்பிரீட் லைப்னிட்ஸ் தொடுகோட்டிற்கான முழுமையான தீர்வைத் தந்தார்.
- ஆன்டன் வான் லீவன்ஹூக் வளர்ச்சியுற்ற விந்தணுக்களை நுண்நோக்கியூடாக அவதானித்தார்.
- குளிர்களி பார்சு நகரில் பிரபலமானது.
- பாரிஸ் நகரின் மக்கட்தொகை 500,000 ஐத் தாண்டியது.
- திருவாடுதுறை நமசிவாயத் தம்பிரான் இருபா இருபது நூலுக்கு உரை எழுதினார்.
# 1678

**1678** (MDCLXXVIII) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.
# 1678

## நிகழ்வுகள்

- சனவரி 27 - முதலாவது தீயணைப்புப் படை அமெரிக்காவில் நிறுவப்பட்டது.
- சூன் 25 - பல்கலைக்கழகப் பட்டம் பெற்ற முதலாவது பெண்ணாக எலினா கார்னரோ பிசுகோபியா மெய்யியலில் முனைவர் பட்டம் பெற்ற சாதனை புரிந்தார்.
- டிசம்பர் 3 - பிரபுக்கள் அவையிலும் இங்கிலாந்து நாடாளுமன்றத்திலும் அனைத்து உறுப்பினர்களும் கத்தோலிக்கத்துக்கு எதிராக சத்தியப்பிரமாணம் எடுக்க வேண்டும் என்ற சட்டம் கொண்டு வரப்பட்டது.
- 1,200 ஐரியர் பார்படோசுவில் இருந்து வர்ஜீனியா சென்றார்கள்.
- முதலாவது செவ்வந்திகள் ஐரோப்பாவில் அறிமுகப்படுத்தப்பட்டன
- இலங்கையின் வடக்கே வட்டுக்கோட்டையில் டச்சு தேவாலயம் அமைக்கும் பணி முடிவுற்றது. இத்தேவாலயம் பின்னர் 1816 ஆம் ஆண்டில் யாழ்ப்பாணம் வருகை தந்திருந்த பிரித்தானிய ஆளுனர் பிரவுன்ரிக் என்பவரால் அமெரிக்க மிசனறிகளின் பயன்பாட்டிற்காக வழங்கப்பட்டது.
# 1678

## பிறப்புகள்

- மார்ச் 4 - ஆன்டோனியோ விவால்டி, இத்தாலிய இசையமைப்பாளர் (இ. 1741)
# 1678

## இறப்புகள்

- சனவரி 24 - யோவான் மத்சாக்கர், டச்சுக் கிழக்கிந்தியப் பகுதிகளின் ஆளுனர் (பி. 1606)
# பொலவக்கொடி

**பொலவக்கொடி** (அறிவியல் பெயர்:*Leea indica*), (ஆங்கில பெயர் :*bandicoot berry*) என்ற கொடியின தாவரம் பேரினத்தைச் சார்ந்ததாகும். பொதுவாக பசுமைமாறாக்காடுகளில் இந்த கொடிகள் காணப்படுகிறது. இந்தோமலேயா, இந்தோசீனா, ஆஸ்திரேலியா, பசிபிக் தீவுகள், மேலும் இந்தியாவில் மேற்குத் தொடர்ச்சி மலை, போன்ற வளமான பகுதிகளில் காணப்படுகிறது. இதன் கனி மருத்துவக்குணம் கொண்டது
# பொலவக்கொடி

## மேலும் பார்க்க

- Details and places where seen
# ராஜேஷ் முருகேசன்

**ராஜேஷ் முருகேசன்** (பிறப்பு 14 மே, 1988) ஓர் இந்தியத் திரைப்பட இசையமைப்பாளர் ஆவார். மலையாளம், தமிழ்த் திரைப்படங்களில் பங்காற்றி வருகிறார். 2015ஆம் ஆண்டில், இவரது இசையமைப்பில் வெளியான பிரேமம் திரைப்படம் சிறப்பான வெற்றித் திரைப்படமாக அமைந்தது.
# ராஜேஷ் முருகேசன்

## வாழ்க்கைக் குறிப்பு

ராஜேஷ் முருகேசன், கேரளத்தின் எர்ணாகுளம் மாவட்டத்தில் ஒரு தமிழ்ப் பெற்றோருக்கு மகனாகப் பிறந்தார். கொச்சி *ரெபினெரிசு பள்ளியில்* பள்ளிப் படிப்பை முடித்த பின்னர், 2008ஆம் ஆண்டில் சென்னை எஸ்.ஏ.இ பன்னாட்டுக் கல்லூரியில் பட்டப்படிப்பை முடித்தார்.
# ராஜேஷ் முருகேசன்

## திரை வாழ்க்கை

அல்போன்ஸ் புத்திரன் இயக்கத்தில் 2013ஆம் ஆண்டில் தமிழ், மலையாளம் ஆகிய இரு மொழிகளில் வெளியான நேரம் திரைப்படத்தின் மூலமாக இசையமைப்பாளராக அறிமுகமானார். இப்படத்தில் இடம்பெற்ற *பிஸ்தா* பாடலின் மூலமாக பரவலாக அறியப்பட்டார். தொடர்ந்து 2015ஆம் ஆண்டில் அல்போன்ஸ் புத்திரன் இயக்கிய பிரேமம் மலையாளத் திரைப்படத்திற்கு இசையமைத்திருந்தார். இப்படத்தில் இடம்பெற்ற பாடல்கள் சிறப்பான வரவேற்பு பெற்றதுடன், *மலரே* பாடல் யூடியூபில் உடனடியாக 5 இலட்சத்திற்கும் அதிகமான நபர்களால் பார்க்கப்பட்ட பாடலாக அமைந்தது.
# ராஜேஷ் முருகேசன்

## திரைப்பட விபரம்

### குறும்படங்கள்

- *கட்டன் காபி* (2014)
- *தி ரேட்* (2011)
- *வைன்ட்* (2011)
- *பிளாக் அன்ட் ஒயிட்* (2011)
- *ரெக் வி* (2011)
# ராஜேஷ் முருகேசன்

## திரைப்பட விபரம்

### திரைப்படங்கள்

| ஆண்டு | திரைப்படம் | மொழி | பாடல் | பின்னணி இசை | குறிப்புகள் |
| --- | --- | --- | --- | --- | --- |
| - | 2013 | *நேரம்* | மலையாளம் | மலையாளத்தில் முதலாவது திரைப்படம் |  |
| *நேரம்* | தமிழ் | தமிழில் முதலாவது திரைப்படம் |  |  |  |
| 2015 | *பிரேமம்* | மலையாளம் |  |  |  |
# எம். பி. ஆர் அணை

**எம்.பி.ஆர் அணை** *(MPR Dam)* என்பது நடு பென்னா நீர்த்தேக்கம் என்பதன் சுருக்கம் என்றாலும் எம்.பி.ஆர் அணை என்றே அறியப்படுகிறது. இது இந்தியாவின் ஆந்திரப்பிரதேச மாநிலத்தில் இருக்கும் அனந்தபூர் மாவட்டத்தில் உள்ள பென்னா ஆற்றின் குறுக்காக அமைக்கப்பட்டுள்ள ஒரு நீர்ப்பாசனத் திட்ட அணையாகும். பத்ராம்பள்ளி மற்றும் வச்ரகரூர் கிராமங்களில் இவ்வணை கட்டப்பட்டுள்ளது. துங்கபத்திரா அணையில் தோன்றும் துங்கபத்திரா உயர்மட்ட கால்வாயின் கீழ் ஒரு சமநிலைப்படுத்தும் அணையாக செயல்படுவதே இவ்வணையின் பிரதானமான பணியாகும்.
# மயிலாவரம் அணை

**மயிலாவரம் அணை** *(Mylavaram Dam)* என்பது இந்தியாவின் ஆந்திரப்பிரதேச மாநிலத்தில் உள்ளது. கடப்பா மாவட்டத்தில் உள்ள மயிலாவரத்திற்கு அருகில் பென்னா ஆற்றின் குறுக்காக ஒரு நடுத்தர நீர்ப்பாசனத் திட்ட அணையாக இவ்வணை அமைக்கப்பட்டுள்ளது. கிருட்டிணா நதியின் வலதுபுறக் கரையில்இருக்கும் சிறீசைலம் கால்வாய் கட்டிமுடிந்தவுடன் கிருட்டிணா நதியின் நீர் இத்தடுப்பணையை நிரப்பும்.
# இண்டாங்கி தேசியப் பூங்கா

**இண்டாங்கி தேசியப் பூங்கா** (*Ntangki National Park*), இந்திய மாநிலமான நாகாலாந்தில் உள்ள காட்டுயிர் பூங்கா. இங்கு ஹுலக் கிப்பான், தங்க நிற மந்தி, இருவாய்ச்சி, புலி, வெண்தொண்டை மீன்கொத்தி, உடும்பு, சோம்பேறிக் கரடி, ஆசியக் காட்டு ஆமை உள்ளிட்ட அரிய வகை உயிரினங்கள் வசிக்கின்றன.
# இண்டாங்கி தேசியப் பூங்கா

## வரலாறு

இந்த இடம் பாதுகாக்கப்பட்ட காடாக அறிவிக்கப்பட்டது. இது சுமார் 20,202 ஹெக்டேர் பரப்பளவில் அமைந்துள்ளது. பின்னர், விலங்குகள் காப்பகமாகவும், பின்னர் தேசியப் பூங்காவாகவும், நாகாலாந்து அரசு அறிவித்தது.
# இண்டாங்கி தேசியப் பூங்கா

## இணைப்புகள்

- பூங்காவின் இன்றைய நிலை
# அல்போன்சு புத்திரன்

**அல்போன்சு புத்திரன்** (பிறப்பு 10 பிப்ரவரி 1984) ஓர் இந்தியத் திரைப்பட இயக்குநர், நடிகர், திரைப்படத் தொகுப்பாளர், திரைக்கதை ஆசிரியர் ஆவார். தமிழ் மற்றும் மலையாளத்தில் வெளியான நேரம் திரைப்படத்தின் மூலமாக இயக்குநராக அறிமுகமானார்.
# அல்போன்சு புத்திரன்

## திரைப்பட விபரம்

### இயக்கிய திரைப்படங்கள்

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2013 | *நேரம்* | மலையாளம் / தமிழ் (இரு மொழிகளில்) | இயக்குநர், படத்தொகுப்பாளர், திரைக்கதை ஆசிரியர் |
| 2015 | *பிரேமம்* | மலையாளம் | இயக்குநர், படத்தொகுப்பாளர், திரைக்கதை ஆசிரியர் |
# அல்போன்சு புத்திரன்

## திரைப்பட விபரம்

### நடித்த திரைப்படங்கள்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2012 | *துரும்பிலும் இருப்பார்* | சாத்தான் | தமிழ் | நளன் குமாரசாமி இயக்கிய குறும்படம் |
| 2015 | *பிரேமம்* | செலினுடன் திருமணம் நிச்சயிக்கப்படுபவர் | மலையாளம் |  |
| 2015 | *சென்னை உங்களை அன்புடன் வரவேற்கிறது* | நண்பர்கள் | தமிழ் | } |
# அல்போன்சு புத்திரன்

## குறும்படங்கள்

| ஆண்டு | மொழி | குறிப்புகள் |
| --- | --- | --- |
| கிளிங் கிளிங் | தமிழ் | இயக்குநர் |
| நேரம் | தமிழ் | இயக்குநர் |
| தி ஏஞ்சல் | தமிழ் | இயக்குநர், படத்தொகுப்பாளர் |
| எலி | தமிழ் | இயக்குநர், படத்தொகுப்பாளர் |
| ரெக் வி | தமிழ் | படத்தொகுப்பாளர் |
| பிளாக் அன்ட் ஒயிட் | தமிழ் | படத்தொகுப்பாளர் |
# அக்ரிடோன்

**அக்ரிடோன்** *(Acridone)* என்பது அக்ரிடின் கட்டமைப்பில் அமைந்த ஒரு கரிமச் சேர்மம் ஆகும். இச்சேர்மத்தின் மூலக்கூற்று வாய்ப்பாடு C<sub>13</sub>H<sub>9</sub>NO ஆகும். கட்டமைப்பின் 9 ஆவது இடத்தில் கார்பனைல் குழு இடம் பெற்றுள்ளது. N- பீனைல் ஆந்திரனிலிக் அமிலத்தைத் தன்னொடுக்க வினைக்கு உட்படுத்தி அக்ரிடோன் தயாரிக்க முடியும்.
# அக்ரிடோன்

## அக்ரிடோன் வழிப்பொருட்கள்

பல்வேறு மருந்தியல் செயல்பாடுகள் கொண்ட சில செயற்கைச் சேர்மங்களை அக்ரிடோன் சாரமாகக் கோண்டிருக்கிறது. 3-குளோரோ-6-(2-ஈரெத்திலமினோ-ஈதாக்சி)-10-(2- ஈரெத்திலமினோ-எத்தில்)-அகிரிடோன் உள்ளிட்ட சமீபத்திய அக்ரிடோன் வழிப்பொருட்கள் இன்னும் தொடக்க நிலையிலேயே உள்ளன. மலேரியா எதிர்ப்பு மருந்துகளின் பண்புகளை இவை உறுதியாக வெளிப்படுத்துகின்றன.
# வார்ப்புரு:Uw-block/doc/Block templates/All

**தடை வார்ப்புருக்கள்**  
| குறித்த காலத் தடை | முடிவிலித் தடை |  |
| --- | --- | --- |
| அல்லது |  |  |
| - இணைய நெறிமுறை முகவரிகளுக்கு.  
- விளம்பரப்படுத்தலுக்காக.  
- சமுதாய முறையீட்டுக் கூடத் தடைகளுக்கு.  
- வாழும் மனிதர்களின் வாழ்க்கை வரலாற்றுக் கொள்கை மீறலுக்காக.  
- சொந்தப் பேச்சுப் பக்கத்தைத் தொகுக்கமுடியாது.  
- அனுமதிக்கப்படாத தானியங்கி நிரல்களை இயக்கியமைக்காக.  
- பதிப்புரிமை மீறலுக்காக.  
- சீர்குலைக்கும் தொகுப்புகளுக்காக.  
- நீக்கத்துக்காக.  
- தொகுப்புப் போருக்காக.  
- பிற பயனர்களைத் துன்புறுத்த முயன்றதற்காக.  
- சட்ட மிரட்டல் விடுத்ததற்காக.  
- விக்கிப்பீடியாவை வலைப்பதிவாகவோ வலைச்சேமிப்பகமாகவோ குமுக வலைத்தளமாகவோ பயன்படுத்தியதற்காக.  
- பொருத்தமற்ற பக்கங்களை உருவாக்கியதற்காக.  
- தனிப்பட்ட தாக்குதல்களுக்காக  
- எரிதத்திற்காக.  
- நாசவேலைக்காக.  
- கைப்பாவைக் கணக்குகளைச் செயற்படுத்தியதற்காக. | - 'நிருவாகி' ஒருவரின் பயனர்பெயரைப் பயன்படுத்தியதற்காக.  
- ஒரு 'தானியங்கி'யின் பயனர்பெயரைப் பயன்படுத்தியதற்காக.  
- வேறு ஒருவரால் கைப்பற்றப்பட்டிருக்கக்கூடிய கணக்கு.  
- சீர்குலைக்கும் அல்லது திசைதிருப்பும் நோக்கத்தை மட்டும் கொண்ட கணக்கு.  
- ஒரு கலைக்களஞ்சியத்தை உருவாக்கும் நோக்கில் செயற்படுவதில்லை.  
- எரித அல்லது விளம்பரக் கணக்கு.  
- விளம்பரப் பயனர்பெயரைப் பயன்படுத்தியதற்காக.  
- எரிதமும் பயனர்பெயர் முறைகேடும்.  
- கைப்பாவைக் கணக்கு.  
- இன்னொரு பயனரைப் பெரிதும் ஒத்த பயனர்பெயர்.  
- புகழ்பெற்ற பயனர்பெயரைப் பயன்படுத்தியமைக்காக.  
- தீங்கிழைக்கும் நோக்கில் பயனர்பெயரைப் பயன்படுத்தியமைக்காக.  
- தீய எண்ணத்திலும் தீங்கிழைக்கும் நோக்கிலும் ஆள் மாறறாட்டம் செய்வதற்காகப் பயனர்பெயரைப் பயன்படுத்தியமைக்காக.  
- நாசவேலை மட்டும் புரியும், பயனர்பெயர்க் கொள்கையை மீறிய கணக்கு.  
- நாசவேலை மட்டும் புரியும் கணக்கு. | } |
# 1679

**1679** (MDCLXXIX) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.
# 1679

## நிகழ்வுகள்

- சனவரி 24 - இரண்டாம் சார்லசு அரசர் 18 ஆண்டுகளாக இயங்கிய இங்கிலாந்தின் நாடாளுமன்றத்தைக் கலைத்தார்.
- சனவரி 28 - சென்னை கோட்டைப் பகுதியில் சிறு நிலநடுக்கம் ஏற்பட்டது.
- மார்ச் 6-மே 27 - இங்கிலாந்தின் புதிய நாடாளுமன்றம் கூடியது.
- நவம்பர் 27 - மாசச்சூசெட்ஸ் பாஸ்டன் நகரில் இடம்பெற்ற தீ விபத்தில் 80 வீடுகள், அனைத்து சேமிப்புக் கிடங்குகள், மற்றும் பட்டறையில் இருந்த அனைத்துக் கப்பல்களுக் தீக்கிரையாகின.
- திபெத்து-லடாக்-முகலாயப் போர் ஆரம்பமானது. திபெத்து லடாக்கினுள் ஊடுருவியது.
- நயாகரா அருவி கண்டுபிடிக்கப்பட்டது.
- முகலாயப் பேரரசர் ஔரங்கசீப் ஜிஸ்யா வர்யை மீண்டும் அறிமுகப்படுத்தினார்.
- தமிழ் போர்த்துக்கீசிய அகராதி அன்டேம் டி புரவென்சா என்பவரால் தொகுக்கப்பட்டு வெளியிடப்பட்டது.
- அழுத்த அனற்கலம் கண்டுபிடிக்கப்பட்டது.
# 1679

## இறப்புகள்

- டிசம்பர் 4 - தாமசு ஆபிசு, ஆங்கிலேய மெய்யியலாளர் (பி. 1588)
# ஐக்கிய அமெரிக்காவின் துணைக் குடியரசுத் தலைவர்

**ஐக்கிய அமெரிக்காவின் துணைக் குடியரசுத் தலைவர் ** (*Vice President of the United States*, **VPOTUS**) அமெரிக்க ஐக்கிய நாட்டின் செயலாக்கப் பிரிவின் இரண்டாவது மிக உயரியப் பதவி ஆகும்; குடியரசுத் தலைவருக்கு அடுத்த நிலையாகும். குடியரசுத் தலைவருக்கும் துணைக் குடியரசுத் தலைவருக்குமான அதிகாரங்கள் ஐக்கிய அமெரிக்க அரசியலமைப்பின் இரண்டாவது சட்டவிதியில் பிரிவு ஒன்றில் வரையறுக்கப்பட்டுள்ளன. துணைக் குடியரசுத் தலைவரும் குடியரசுத் தலைவர் போலவே மறைமுகமாக தேர்ந்தெடுக்கப்படுகின்றார். அமெரிக்க வாக்காளர்கள் நான்காண்டுகளுக்கு ஒருமுறை வாக்காளர் குழுக்கள் மூலமாக இவர்களைத் தேர்ந்தெடுக்கின்றனர். இவரே குடியரசுத் தலைவர் பதவிக்கான முதல் வாரிசு ஆகையால் குடியரசுத் தலைவரின் மரணம்,பதவி விலகல், பதவி நீக்கம் போன்ற சமயங்களில் குடியரசுத் தலைவர் பொறுப்பை ஏற்றுக் கொள்கிறார்.  
துணைக் குடியரசுத் தலைவரே மேலவைக்குத் தலைமை தாங்குகின்றார். இப்பொறுப்பில் இருப்பதால் மேலவையில் ஏதேனும் வாக்கெடுப்பு சமநிலையில் இருக்கும்போது மட்டுமே வாக்களிக்கிறார். மேலவை மரபுகள் இத்தகைய அதிகாரத்தை பெரிதும் மட்டுப்படுத்திய போதிலும் சட்டவாக்கலில் இவரது தாக்கம் குறிப்பிடத்தக்கது. காட்டாக 2005இல் நிதிப் பற்றாக்குறை குறைப்பு சட்டம் நிறைவேற்ற மேலவையில் சமநிலை நிலவியபோது துணைக் குடியரசுத் தலைவரின் சமன் முறிப்பு வாக்கே சட்டமாக்க உதவியது. தவிரவும் அரசியலமைப்பின் 12ஆவது திருத்தத்தின்படி துணைக் குடியரசுத் தலைவர் சட்டமன்றத்தின் கூட்டமர்விற்கு தலைமையேற்கிறார். தற்போதைய நிலையில் அண்மைய வரலாற்று நிகழ்வுகளால் குடியரசுத் தலைவரோ சட்டமன்றமோ இவருக்கு செயற்பாட்டுப் பணிகளை ஒதுக்குவதால் இப்பதவி செயற்பாட்டுப் பிரிவைச் சேர்ந்ததாக கருதப்படுகின்றது.  
குடியரசுத் தலைவர் பதவி போலவே இப்பதவிக்கு வருபவரும் அமெரிக்க இயற் குடிமகனாகவும் 35 அகவைகளுக்கு மேற்பட்டவராகவும் 14 ஆண்டுகள் ஐக்கிய அமெரிக்க நாட்டில் வசித்தவராகவும் இருக்க வேண்டும். தற்போதைய துணைக் குடியரசுத் தலைவராக கமலா ஆரிசு உள்ளார்.